CELEX: 52017PC0329
Language: fi
Date: 2017-06-20
Title: Ehdotus EUROOPAN PARLAMENTIN JA NEUVOSTON ASETUS markkinahintaisen bruttokansantulon yhdenmukaistamisesta (BKTL-asetus) sekä neuvoston direktiivin 89/130/ETY, Euratom, ja neuvoston asetuksen (EY, Euratom) N:o 1287/2003 kumoamisesta

EUROOPAN KOMISSIO
            Bryssel 20.6.2017
            COM(2017) 329 final
            2017/0134(COD)
            Ehdotus
            EUROOPAN PARLAMENTIN JA NEUVOSTON ASETUS
            markkinahintaisen bruttokansantulon yhdenmukaistamisesta (BKTL-asetus) sekä neuvoston direktiivin 89/130/ETY, Euratom, ja neuvoston asetuksen (EY, Euratom) N:o 1287/2003 kumoamisesta 
            (ETA:n kannalta merkityksellinen teksti)
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Bruttokansantulo (BKTL) on perusta, josta lasketaan Euroopan unionin (EU) talousarvion omien varojen suurin osuus. Markkinahintaisen bruttokansantulon yhdenmukaistamisesta 15 päivänä heinäkuuta 2003 annetussa neuvoston asetuksessa (EY, Euratom) N:o 1287/2003
                  1
                (”BKTL-asetus”) vahvistetaan tilastollinen perusta BKTL-tilastojen laskemiselle ja todentamiselle omien varojen tarkoituksia varten.
            
            
               Komissio katsoo, että BKTL-asetusta on tarpeen tarkistaa seuraavista syistä:
            
            
               –Euroopan unionin omien varojen järjestelmästä annettiin 26. toukokuuta 2014 uusi neuvoston päätös 2014/335/EU, Euratom
                  2
                (”omia varoja koskeva päätös”), joka tuli voimaan 1. lokakuuta 2016. Mainitussa päätöksessä vahvistetaan, että omien varojen tarkoituksiin BKTL määritellään jäsenvaltioissa Euroopan kansantalouden tilinpito- ja aluetilinpitojärjestelmästä Euroopan unionissa 21. toukokuuta 2013 annetun Euroopan parlamentin ja neuvoston asetuksen (EU) N:o 549/2013 mukaisesti (”EKT 2010”).  
            
            
               –EKT 2010
                  3
                hyväksyttiin 21. toukokuuta 2013, ja syyskuussa 2014 siitä tuli uusi kansallisen tilinpidon standardi EU:ssa. Se korvaa Euroopan kansantalouden tilinpito- ja aluetilinpitojärjestelmästä yhteisössä 25. kesäkuuta 1996 annetun neuvoston asetuksen (EY) N:o 2223/96
                  4
                (”EKT-95”).
            
            
               –Tilintarkastustuomioistuimen erityiskertomuksessa nro 11/2013 ”Bruttokansantuloa (BKTL) koskevien tietojen laadun parantaminen: jäsennellympi ja paremmin kohdennettu lähestymistapa parantaisi komission tarkastuksen vaikuttavuutta”
                  5
                tehtiin useita suosituksia tämän työn parantamiseksi.
            
            
               –Komission Euroopan parlamentille ja neuvostolle laatimassa tiedonannossa ”EU:n tilastojen uusi tuotantotapa – visio tulevalle vuosikymmenelle”
                  6
                tehdään ehdotuksia muun muassa tilastotuotantoprosessien integroimiseksi, kuten kansallisen tilinpitotietojen toimituspäivien yhdenmukaistamiseksi ja niiden kokoamiseksi yhteen tietojärjestelmään.
            
            
               –Koska BKTL:a koskevia tietoja käytetään muihin kuin omien varojen tarkoituksiin ja koska tilastollinen eheys halutaan säilyttää, pidetään asianmukaisena vaihtaa tilastojen tuottamisen nykyinen oikeusperusta (yhteisöjen omista varoista 29. syyskuuta 2000 annettu neuvoston päätös 2000/597/EY, Euratom
                  7
                – joka kumottiin myöhemmin) toiseen oikeusperustaan (Euroopan unionin toiminnasta tehdyn sopimuksen 338 artiklan 1 kohta). 
            
            
               –Euroopan tilastojärjestelmässä on päätetty keskittää sen kaikki komitologiamenettelyyn liittyvät valtuudet yhteen komiteaan, Euroopan tilastojärjestelmää käsittelevään komiteaan (ESS-komitea),  mikä tarkoittaa, että nykyinen BKTL-komitea olisi korvattava virallisella asiantuntijaryhmällä.
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Ehdotus on sisällöltään hyvin samankaltainen kuin asetus (EY, Euratom) N:o 1287/2003. Ehdotuksen säännökset jaetaan kuitenkin neuvoston ja Euroopan parlamentin hyväksymän asetuksen ja komission päätöksen kesken. Jälkimmäisessä määritellään BKTL-komitean korvaavan virallisen asiantuntijaryhmän tehtävät.   
               
            
            
               •Yhdenmukaisuus unionin muiden politiikkojen kanssa
            
            
               
                  Ei sovelleta.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               
                  Euroopan tilastojen oikeusperusta on SEUT-sopimuksen 338 artikla. Euroopan parlamentti ja neuvosto säätävät sopimuksen 338 artiklan 1 kohdan mukaisesti tavallista lainsäädäntömenettelyä noudattaen EU:n toiminnan kannalta tarpeellisten tilastojen tuottamiseen liittyvistä toimenpiteistä. Saman 338 artiklan 2 kohdassa vahvistetaan Euroopan tilastojen tuottamiseen liittyvät vaatimukset ja todetaan, että tilastojen on oltava puolueettomuutta, luotettavuutta, objektiivisuutta, tieteellistä riippumattomuutta, kustannustehokkuutta ja tilastosalaisuutta koskevien normien mukaisia.
               
               
                  SEUT-sopimuksen 338 artiklan 1 kohdan käyttö oikeusperustana on muutos verrattuna asetukseen (EY, Euratom) N:o 1287/2003, jonka oikeusperustana oli edellisen omia varoja koskevan päätöksen (2000/597/EY, Euratom) 8 artiklan 2 kohta. Uudessa omia varoja koskevassa päätöksessä (neuvoston päätös 2014/335/EU, Euratom) ei ole vastaavaa oikeusperustaa uuden BKTL-asetuksen hyväksymiselle.
               
            
         
         
            
               
                  Tämän asetuksen pääasiallisena tarkoituksena yhdenmukaistaa BKTL asetuksen (EU) N:o 549/2013 kanssa, jonka oikeusperustana on myös 338 artiklan 1 kohta. BKTL:a koskevia tietoja käytetään sitä paitsi muita kuin omien varojen tarkoituksia varten, erityisesti kansallisten ja unionin politiikkojen tarpeisiin. Edellä esitetyn perusteella SEUT-sopimuksen 338 artiklan 1 kohta on asiaankuuluva ja tarkoituksenmukainen oikeusperusta. SEUT-sopimuksen 338 artiklan 1 kohtaa käyttämällä on mahdollista ottaa huomioon uusia varoja koskevassa päätöksessä vahvistettu politiikka ja tukea sitä sekä samanaikaisesti painottaa tämän uuden ehdotetun asetuksen sisältöä, joka on tilastojen kannalta laaja-alaisempi. 
               
            
            
               •Toissijaisuusperiaate (jaetun toimivallan osalta) 
            
            
               
                  Toissijaisuusperiaatetta sovelletaan, koska asia, jota ehdotus koskee, ei kuulu unionin yksinomaiseen toimivaltaan. 
               
               
                  Tämä asetusehdotus on laadittu aggregoidun BKTL:n vertailtavuuden, luotettavuuden ja kattavuuden parantamista silmällä pitäen. BKTL-tietoja voidaan todentaa vain EU:n tasolla EU:n talousarvioon maksettavien rahoitusosuuksien määrittämiseksi. Vertailtavuuteen, luotettavuuteen ja kattavuuteen liittyviä ehdotetun toimen tavoitteita ei voida riittävällä tavalla saavuttaa jäsenvaltioiden toimiessa yksin. Toimi voidaan toteuttaa tehokkaammin EU:n tasolla EU:n oikeudellisen välineen pohjalta. 
               
               
                  Tämän vuoksi unioni voi toteuttaa toimenpiteitä tällä alalla perussopimuksen 5 artiklassa esitetyn toissijaisuusperiaatteen mukaisesti.
               
               
            
            
               •Suhteellisuusperiaate
            
            
               
                  Ehdotus koskee BKTL-tietojen keräämistä. EKT 2010:stä annetun asetuksen siirtymämääräyksiä koskevan 10 artiklan 1 kohdan mukaisesti omien varojen lopulliseen yhdenmukaiseen kantomenettelyyn tulisi jatkossakin soveltaa EKT-95:ttä ja Euroopan yhteisöjen omien varojen järjestelmästä 7. kesäkuuta 2007 tehty neuvoston päätös 2007/436/EY, Euratom
                     8
                   pysyy voimassa. Päätös 2007/436/EY, Euratom, on sittemmin korvattu, joten BKTL-tietojen keräämistä on vastaavasti mukautettava. 
               
               
                  Asetuksen (EY, Euratom) N:o 1287/2003 mukaista tilannetta ehdotetaan muutettavaksi siten, että BKTL-tietojen raportointi mukautetaan ESA 2010:een ja nykyisin asiaa käsittelevänä komitologiakomiteana oleva BKTL-komitea korvataan Euroopan tilastojärjestelmää käsittelevällä komitealla. Tavoitteena on koordinoinnin ja kumppanuuden parantaminen Euroopan tilastojärjestelmän uudessa pyramidirakenteessa, jossa Euroopan tilastojärjestelmää käsittelevä komitea on ylimpänä strategiaelimenä. Euroopan tilastojärjestelmää käsittelevä komitea ilmoitti helmikuussa 2012
                     9
                   kannattavansa tätä uutta lähestymistapaa. 
               
               
                  Tässä asetuksessa ei ylitetä sitä, mikä on tavoitteen saavuttamiseksi tarpeen.
               
            
            
               •Toimintatavan valinta
            
            
               
                  Toimintatapa on sama kuin nykyisessä lainsäädännössä. Tarvitaan kuitenkin vielä komission päätös BKTL-asiantuntijaryhmän perustamisesta, kun tämä asetus on tullut voimaan.
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Olisi huomattava, että tämä asetus on nykyisen asetuksen yksinkertainen ajantasaistus, joka on tarpeen, jotta otetaan huomioon uusi oikeusperusta, uusi omia varoja koskeva päätös ja siihen liittyvä lainsäädäntö, EKT 2010 sekä Euroopan tilintarkastustuomioistuimen erityistarkastuksensa perusteella antamat suositukset.  
               
               
                  Aloitteen arvioinnissa on käytetty komission standardeihin perustuvaa Eurostatin järjestelmää, jolla arvioidaan voimassa olevaa lainsäädäntöä, Euroopan tilasto-ohjelma
                     10
                   mukaan luettuna, ja se on ollut keskeinen osa koko menettelyä. Lisäksi vuosittain tehdään käyttäjätutkimuksia, jotta saadaan parempi käsitys Eurostatin palvelujen käyttäjistä sekä käyttäjien tarpeista ja tyytyväisyydestä palveluihin. Arviointitulosten avulla Eurostat kehittää tilastotietojen tuotantoprosessia ja tuottamiaan tilastoja. Niitä hyödynnetään erilaisissa strategiasuunnitelmissa, kuten työohjelmassa ja hallintosuunnitelmassa.
               
            
            
               Eurostatin tuotteista tehtiin säännöllisiä tarkasteluja sidosryhmien (käyttäjät ja jäsenvaltiot) keskuudessa vuoteen 2013 saakka. Viimeisin kansallista tilinpitoa koskeva tarkastelu tehtiin vuonna 2010
                  11
               . Se kattoi koko kansallisten tilinpitojen joukon, mutta tulokset ovat merkityksellisiä BKTL:n kannalta, joka on keskeinen aggregaatti.
            
            
            
               Käyttäjätyytyväisyys on mitattu tyytyväisyysindeksillä (Satisfaction Index, SI)
                  12
                useiden tekijöiden osalta. Maiden ja alueiden välisen vertailtavuuden (tämän ehdotuksen keskeinen osatekijä) osalta SI oli 0,8. On toteutettu metatietojen parantamista koskeva suositus.  
            
            
               Virallisella asiantuntijaryhmällä korvattava BKTL-komitea on saanut hyvät tyytyväisyysindeksitulokset seuraavien osalta: jäsenvaltioiden mahdollisuus osallistua päätöksiin ja niiden valmisteluun BKTL-komiteassa (1,0), BKTL-komitean asema kansallisen tilinpidon metodologian kehittämisessä (1,0) ja BKTL-komitean yleinen tehokkuus (0,83). Viimeiseksi mainitun näkökohdan vuoksi sekä vapaasti esitettyjen huomioiden perusteella on tehty parannuksia, jotka liittyvät kokouksissa käytettyyn kieleen (kokoukset pidetään nykyisin englanniksi, koska aiemmin tulkit eivät aina ymmärtäneet teknisiä kysymyksiä), ja BKTL-luetteloiden saatavuutta on parannettu. On myös toteutettu välillisten rahoituspalvelujen (FISIM) laskemiseen ja kohdentamiseen sovellettavaa parasta metodologista ratkaisua koskeva ehdotus. 
            
         
         
            
               BKTL-komitea antaa joka vuosi syyskokouksessaan lausunnon BKTL-tietojen asianmukaisuudesta omia varoja koskevia tarkoituksia varten. Lausunto on aina ollut myönteinen.
            
            
               •Sidosryhmien kuuleminen
            
            
               
                  Ehdotuksesta keskusteltiin BKTL-komitean kokouksissa vuonna 2012 (kaksi kokousta), vuonna 2013 (kaksi kokousta), vuonna 2015 (yksi kokous) ja vuonna 2016 (kaksi kokousta). Ehdotus on saanut tukea niiltä osin kun se liittyy tietojen ja laaturaporttien välittämiseen, BKTL-luetteloihin, BKTL-komitean nykyistä parempaan integrointiin Euroopan tilastojärjestelmän yleiseen hallintorakenteeseen, todentamismenettelyyn ja tarkastuskäynteihin. BKTL-komitea suhtautuu myönteisesti ehdotukseen yhdenmukaistaa BKTL-ilmoituspäivä Euroopan kansantalouden tilinpitojärjestelmän (EKT) toimittamisohjelman ja liiallisia alijäämiä koskevan menettelyn raportointipäivän (30. syyskuuta) kanssa.
               
               
                  Euroopan tilastojärjestelmää käsittelevä komitea (ESS-komitea) hyväksyi tekstin kokouksessaan toukokuussa 2013, ja sitä kuultiin muutetusta tekstistä toukokuussa 2017. Makrotalouden tilastoista vastaavien johtajien kokoukselle tiedotettiin myös säännöllisesti asiassa tapahtuneesta kehityksestä.
               
            
            
               •Asiantuntijatiedon keruu ja käyttö
            
            
               
                  Jäsenvaltioiden kansallisia tilastoviranomaisia kuultiin BKTL-komitean ja makrotalouden tilastoista vastaavien johtajien kokouksen puitteissa (ks. edellä).
               
               
                  Tähän ehdotukseen on myös sisällytetty BKTL:a koskevassa Euroopan tilintarkastustuomioistuimen erityiskertomuksessa esitetyt suositukset.
               
            
            
               •Vaikutustenarviointi
            
            
               Ehdotuksesta aiheutuu jäsenvaltioille vähemmän rasitteita kuin nykytilanteessa, koska jos omien varojen osalta ei siirrytä EKT 2010:een, jäsenvaltioita voitaisiin vaatia tuottamaan kahdet tilinpitotiedot, yhdet kummankin standardin mukaisesti. Se, että BKTL:a koskevat tiedot toimitetaan vastedes samanaikaisesti muita tarkoituksia varten toimitettavien kansallista tilinpitoa koskevien tietojen (esim. kansantalouden tilinpidon aggregaatit, liiallista julkista velkaa ja alijäämää koskevat tilastot) kanssa, vähentää niin ikään jäsenvaltioille koituvaa raportointitaakkaa.
            
            
               Siirtyminen EKT 2010:een parantaa BKTL:on perustuvien omien varojen tarkoituksiin käytettävien tietojen laatua.  
            
            
               •Sääntelyn toimivuus ja yksinkertaistaminen
            
            
               
                  Ehdotus vastaa yksinkertaistamista koskevia REFIT-ohjelman tavoitteita ensinnäkin siten, että BKTL:on perustuvia varoja koskevat tiedot toimitetaan jatkossa samanaikaisesti muiden kansantalouden tilinpidon tietojen kanssa, ja toiseksi sen vuoksi, että omien varojen osalta siirrytään noudattamaan EKT 2010:tä, jotta jäsenvaltioiden ei tarvitsisi tuottaa tilinpitotietoja kaksinkertaisina (sekä EKT 2010:n että EKT -95:n mukaisina).
               
               
                  Koska ehdotuksella on vaikutusta ainoastaan kansallisiin tilinpidon laatijoihin, se ei vaikuta yrityksiin.
               
            
            
               •Perusoikeudet
            
            
               
                  Ei sovelleta.
               
            
            
               4.TALOUSARVIOVAIKUTUKSET
            
            
               
                  Ehdotus ei edellytä ylimääräisiä talousarviovaroja.
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  Kuten nykyisenkin BKTL-asetuksen osalta, asetuksen soveltamisesta laaditaan kertomus kolmen vuoden kuluttua eli ennen 31. joulukuuta 2022. Kertomuksessa käsitellään muun muassa BKTL-luetteloiden ja BKTL-tietojen oikea-aikaisuus ja laatu, Euroopan tilastojärjestelmää käsittelevän komitean ja virallisen asiantuntijaryhmän toiminta sekä BKTL:on tehdyt parannukset.
               
            
         
         
            
               
                  Komissio suorittaa aikaisintaan viiden vuoden kuluttua asetuksen soveltamisen alkamispäivästä tämän asetuksen arvioinnin ja esittää Euroopan parlamentille ja neuvostolle kertomuksen arvioinnin pääasiallisista tuloksista. Arviointi toteutetaan komission antamien paremman sääntelyn suuntaviivojen
                     13
                   mukaisesti.
               
               
                  Jäsenvaltioiden on toimitettava komissiolle kaikki sen kertomuksen laatimista varten tarvitsemat tiedot.
               
               
                  Euroopan tilintarkastustuomioistuin tarkastelee omien varojen tarkoituksiin käytettävän BKTL:n todentamisen perusteellisesti vuosikertomuksensa tuloja koskevassa osiossa.
               
               
                  Tämän alan toimista raportoidaan makrotalouden tilastoista vastaavien johtajien kokoukselle puolivuosittain.   
               
            
            
               •Selittävät asiakirjat (direktiivien osalta)
            
            
               
                  Ei ole.
               
            
            
               •Ehdotukseen sisältyvien säännösten yksityiskohtaiset selitykset
            
            
               Ehdotuksen rakenne perustuu nykyiseen BKTL-asetukseen. Pääasialliset muutokset voidaan tiivistää seuraavasti:
            
            
               Johdanto-osan kappaleet
            
            
               Tilastotietojen eheyden korostamiseksi BKTL-tietoja koottaessa ja yhdenmukaistettaessa oikeusperustana on SEUT-sopimuksen 338 artiklan 1 kohta. Omia varoja koskevaan lainsäädäntöön on lisätty viittaukset uuteen tilastosäädökseen
                  14
                ja Euroopan tilastoja koskeviin käytännesääntöihin
                  15
               .
            
            
               Ehdotuksen 1 artikla: Määritelmä
            
            
               Tässä artiklassa määritellään BKT ja BKTL. Merkittäviä muutoksia ei tehdä, vaan kyseessä on EKT -95:stä EKT 2010:een siirtymisestä johtuva standardin ajantasaistus. 
            
            
               Ehdotuksen 2 artikla: Tietojen toimittaminen, tarkistukset ja laaturaportit
            
            
               Ehdotetaan, että tiedot pitäisi toimittaa Eurostatille 30. syyskuuta mennessä 22. syyskuuta sijaan. Näin yhdenmukaistettaisiin toimittamisajankohta muiden kansalliseen tilinpitoon liittyvien tietojen toimittamisen kanssa ja vähennettäisiin jäsenvaltioille koituvaa taakkaa.
            
            
               Ehdotuksen 3 artikla: BKTL-luettelot
            
            
               Mukautuminen EKT 2010:een. Omia varoja koskevan lainsäädännön ratifiointimenettelyn keston vuoksi luetteloiden toimittamisen määräaika on jo päättynyt. Tässä artiklassa säädetään myös luetteloiden ajantasaistuksen aikataulusta.
            
            
               Ehdotuksen 4 artikla: BKTL-asiantuntijaryhmä
            
            
               Komissio on ehdottanut Euroopan tilastojärjestelmälle uutta pyramidinmuotoista ja selkeää rakennetta, jossa Euroopan tilastojärjestelmää käsittelevä komitea on ylimpänä strategisena elimenä ja jonka tarkoituksena on parantaa koordinointia ja kumppanuutta. Yhtenä tehostamisen näkökohtana on keskittää komitologiamenettelyyn liittyvät valtuudet Euroopan tilastojärjestelmää käsittelevälle komitealle. Euroopan tilastojärjestelmää käsittelevä komitea ilmoitti helmikuussa 2012
                  16
                kannattavansa tätä uutta lähestymistapaa. Tästä seuraa, että BKTL-komiteassa tällä hetkellä tehtävä muu kuin komitologiaan liittyvä työ, kuten vuotuisen lausunnon antaminen jäsenvaltioiden toimittamien BKTL-tietojen asianmukaisuudesta, siirtyy uudelle viralliselle asiantuntijaryhmälle, jonka komissio perustaa. Nykyisessä BKTL-asetuksessa muuksi kuin komitologiatyöksi määriteltyjen BKTL-komitean tehtävien määrittely siirretään nyt komission päätökseen.  
            
            
               Ehdotuksen 5 artikla: Todentamismenettely. EKT:n asianmukaista täytäntöönpanoa koskevat selvennykset. Muodostamismenettelyjen parantaminen
            
            
               Komissio on jatkossakin vastuussa BKTL:n lähteiden ja menetelmien todentamisesta. EKT 2010:n hyväksymisen myötä komissiolle siirtyi vastuu myös EKT 2010:n asianmukaisen täytäntöönpanon selventämisestä.
            
         
         
            
               Ehdotuksen 6 artikla: Tarkastuskäynnit
            
            
               Voimassa olevassa BKTL-asetuksessa käytetty sanamuoto on ”tarkastuskäynnit”, mutta on epäselvää, mitä niihin sisältyy. Näillä käynneillä tarkastellaan joko ”laadullisia” (eli EKT 2010:n noudattamiseen liittyviä) tai ”määrällisiä” (eli suoraa laskelmien todentamista”) seikkoja. Euroopan tilintarkastustuomioistuin on suositellut, että komissio (Eurostat) keskittyisi jälkimmäisiin.
            
            
               Syynä sille, että BKTL:a koskevat tarkastuskäynnit eroavat tyypiltään muihin omiin varoihin liittyvistä käynneistä, on se, että vaikka EKT:n metodologiaa koskeva tietämys löytyy todennäköisemmin Eurostatista, käytännön kokemus kyseisen metodologian käytöstä kansallisten arvioiden laadinnassa on laajempaa jäsenvaltioissa. 
            
            
               7 artikla
            
            
               Euroopan tilastojärjestelmää käsittelevälle komitealle on annettu tehtäväksi avustaa komissiota BKTL:n yhdenmukaistamisessa tarvittavien komitologiatoimenpiteiden hyväksymisessä. Tästä syystä Euroopan tilastojärjestelmää käsittelevä komitea korvaa BKTL-komitean, joka lakkautetaan. 
            
            
               Ehdotuksen 8 artikla: Kertomus 
            
            
               Komissio raportoi Euroopan parlamentille ja neuvostolle.
            
            
               Ehdotuksen 9 artikla: Lainsäädännön kumoaminen
            
            
               Nykyiset BKTL-asetus ja BKT-direktiivi kumotaan, mutta niiden mukaisesti tehdyt päätökset on pidettävä voimassa.
            
            
               2017/0134 (COD)
            
            
               Ehdotus
            
            
               EUROOPAN PARLAMENTIN JA NEUVOSTON ASETUS
            
            
               markkinahintaisen bruttokansantulon yhdenmukaistamisesta (BKTL-asetus) sekä neuvoston direktiivin 89/130/ETY, Euratom, ja neuvoston asetuksen (EY, Euratom) N:o 1287/2003 kumoamisesta 
            
            
               (ETA:n kannalta merkityksellinen teksti)
            
            
               EUROOPAN PARLAMENTTI JA EUROOPAN UNIONIN NEUVOSTO, jotka
            
            
               ottavat huomioon Euroopan unionin toiminnasta tehdyn sopimuksen ja erityisesti sen 338 artiklan 1 kohdan,
            
            
               ottavat huomioon Euroopan komission ehdotuksen,
            
            
               sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille,
            
            
               noudattavat tavallista lainsäätämisjärjestystä,
            
            
               sekä katsovat seuraavaa:
            
         
         
            
               (1)Jäsenvaltioiden markkinahintaiseen bruttokansantuloon, jäljempänä ”BKTL”, perustuvan unionin omien varojen osuuden kasvun vuoksi on tarpeen edelleen parantaa tämän aggregaatin vertailukelpoisuutta, luotettavuutta ja kattavuutta.
            
            
               (2)Tilastojen eheys, joka saavutetaan noudattamalla Euroopan tilastoja koskevia käytännesääntöjä, sellaisina kuin ne ovat Euroopan tilastojärjestelmää käsittelevän komitean 28. syyskuuta 2011 tekemien tarkistusten ja ajantasaistusten jälkeen, ja Euroopan parlamentin ja neuvoston asetusta (EY) N:o 223/2009
                  17
               , on erityisen tärkeää silloin, kun tilastoja käytetään suoraan hallinnollisiin tarkoituksiin.
            
            
               (3)Nämä tiedot muodostavat myös tärkeän analyyttisen välineen kansallisten talouspolitiikkojen koordinointia ja monia muita unionin politiikkoja varten.
            
            
               (4)BKTL:lla tarkoitetaan neuvoston päätöksen 2014/335/EU, Euratom, 2 artiklan 7 kohdan mukaisesti omien varojen tarkoituksia varten vuotuista markkinahintaista BKTL:a sellaisena kuin siitä säädetään asetuksen (EU) N:o 549/2013 (”EKT 2010”) liitteessä A. Sitä paitsi neuvoston päätös 2007/436/EY, Euratom
                  18
               , on kumottu neuvoston päätöksen 2014/335/EU, Euratom
                  19
               , 10 artiklan 1 kohdan mukaisesti ja 10 artiklan 2 kohdan tätä estämättä.
            
            
               (5)On olennaista, että BKTL-tiedot ovat vertailukelpoisia, minkä vuoksi asiaankuuluvia EKT 2010:n mukaisia määritelmiä ja tilinpitosääntöjä olisi noudatettava. Todellisuudessa käytettyjen arviointimenetelmien ja perustietojen olisi tämän vuoksi mahdollistettava EKT 2010:n mukaisten määritelmien ja tilinpitosääntöjen virheetön soveltaminen.
            
            
               (6)On olennaista, että BKTL-tietojen keräämisessä käytetyt lähteet ja menetelmät ovat luotettavia. Tämä tarkoittaa sitä, että perustaltaan vahvoihin ja tarkoitukseen soveltuviin perustilastoihin olisi sovellettava moitteettomia, soveltuvia ja ajan tasalla olevia menetelmiä aina kun tämä on mahdollista.
            
            
               (7)On olennaista, että BKTL-tiedot ovat kattavat, ja siksi niissä olisi otettava huomioon myös toiminnot, joista ei anneta tietoja tilastollisissa tutkimuksissa eikä vero- ja sosiaaliviranomaisille tai muille hallintoviranomaisille. BKTL:n kattavuuden parantaminen edellyttää soveltuvan tilastopohjan ja soveltuvien arviointimenetelmien kehittämistä sekä soveltuvien mukautusten tekemistä. 
            
            
               (8)Jotta voidaan varmistaa yhdenmukaiset edellytykset tämän asetuksen täytäntöönpanolle BKTL-tietojen antamisessa omien varojen tarkoituksia varten, komissiolle olisi siirrettävä täytäntöönpanovalta toteuttaa toimenpiteitä, jotka liittyvät BKTL:n ja sen osatekijöiden EKT 2010:n mukaisessa laskennassa käytettyjen lähteiden ja menetelmien luettelointiin, sekä toimenpiteitä, joilla pyritään parantamaan jäsenvaltioiden BKTL:jen vertailtavuutta, luotettavuutta ja kattavuutta. Tätä valtaa olisi käytettävä Euroopan parlamentin ja neuvoston asetuksen (EU) N:o 182/2011
                  20
                mukaisesti. 
            
            
               (9)Neuvoston asetuksessa (EU, Euratom) N:o 608/2014
                  21
                säädetään jäsenvaltioihin tehtävistä tarkastuskäynneistä, joilla todennetaan omia varoja. Tällaisten tarkastusten lisäksi komission olisi voitava suorittaa BKTL-tarkastuskäyntejä varmistaakseen, että BKTL-tiedot ovat vertailukelpoisia, luotettavia ja kattavia. Kansallisten tilastoviranomaisten osallistumisella muihin jäsenvaltioihin tehtäviin BKTL-tarkastuskäynteihin voitaisiin parantaa BKTL:n todentamisprosessin avoimuutta. 
            
            
               (10)Euroopan tilastojärjestelmää käsittelevää komiteaa on asetuksen (EY) N:o 223/2009 7 artiklan mukaisesti pyydetty antamaan ammatillista ohjausta.
            
            
               (11)Neuvoston asetuksen (EY, Euratom) N:o 1287/2003
                  22
                4 artiklassa tarkoitettu BKTL-komitea on antanut lausuntoja ja neuvoja ja avustanut komissiota tämän käyttäessä täytäntöönpanovaltaansa. Euroopan tilastojärjestelmän rakenteen uudistamisstrategian mukaisesti luodaan selkeä pyramidirakenne, jolla parannetaan järjestelmän koordinointia ja kumppanuutta. Tämän strategian mukaisesti asetuksella (EY) N:o 223/2009 perustetulla Euroopan tilastojärjestelmää käsittelevällä komitealla olisi oltava neuvoa-antava rooli, ja sen olisi avustettava komissiota tämän käyttäessä täytäntöönpanovaltaansa. Tätä tarkoitusta varten BKTL-komitea olisi korvattava Euroopan tilastojärjestelmää käsittelevällä komitealla, joka auttaisi komissiota tämän käyttäessä täytäntöönpanovaltaansa voimassa olevan asetuksen mukaisesti. Kuitenkin niiden tehtävien osalta, jotka BKTL-komitea on aikaisemmin suorittanut asetuksen (EY, Euratom) N:o 1287/2003 perusteella ja jotka eivät liity komission avustamiseen sen käyttäessä täytäntöönpanovaltaansa, komission olisi perustettava virallinen asiantuntijaryhmä, joka auttaa sitä tällaisissa muissa tarkoituksissa.
            
            
               (12)Neuvoston direktiivissä 89/130/ETY, Euratom
                  23
               , ja asetuksessa (EY, Euratom) N:o 1287/2003 säädetään menettelystä BKT:n ja BKTL:n vertailukelpoisuuden, luotettavuuden ja kattavuuden todentamiseksi ja arvioimiseksi BKT-komiteassa ja BKTL-komiteassa, joissa jäsenvaltiot ja komissio tekevät läheistä yhteistyötä. Tätä menettelyä olisi mukautettava ottamaan huomioon BKTL:n käyttö omien varojen tarkoituksia varten EKT 2010:n mukaisesti, omien varojen saataville asettamista koskeva tarkistettu aikataulu ja Euroopan tilastojärjestelmän viimeaikainen kehitys. Kyseiset säädökset olisi sen vuoksi kumottava.
            
            
               OVAT HYVÄKSYNEET TÄMÄN ASETUKSEN:
            
            
            
               I luku
            
            
               Markkinahintaisen bruttokansantulon määritelmä ja laskeminen
            
            
               1 artikla
            
            
               1. Markkinahintainen bruttokansantulo (BKTL) ja markkinahintainen bruttokansantuote (BKT) määritellään asetuksella (EU) N:o 549/2013 vahvistetun Euroopan kansantalouden tilinpito- ja aluetilinpitojärjestelmän (EKT 2010) mukaisesti.
            
            
               2. Asetuksen (EU) N:o 549/2013 liitteessä A olevan 8.89 kohdan mukaisesti BKT tarkoittaa kotimaisten tuotantoyksiköiden tuotantotoiminnan lopputulosta. Se voidaan määritellä kolmella tavalla:
            
            
               (a)tuotannon perusteella: BKT on eri institutionaalisten sektoreiden tai eri toimialojen bruttoarvonlisäysten summa plus tuoteverot ja miinus tuotetukipalkkiot (joita ei kohdenneta sektoreille ja toimialoille). Se on myös tasapainoerä koko kansantalouden tuotantotilillä;
            
         
         
            
               (b)menojen perusteella: BKT on kotimaisten institutionaalisten yksiköiden tavaroiden ja palveluiden loppukäytön summa (kulutus ja pääoman bruttomuodostus) plus tavaroiden ja palveluiden vienti miinus niiden tuonti;
            
            
               (c)tulojen perusteella: BKT on koko kansantalouden tulonmuodostustilin käytön summa (palkansaajakorvaukset, tuotanto- ja tuontiverot miinus tukipalkkiot, koko kansantalouden bruttotoimintaylijäämä ja sekatulo).
            
            
               3. Asetuksen (EU) N:o 549/2013 liitteessä A olevan 8.94 kohdan mukaisesti BKTL tarkoittaa kotimaisten institutionaalisten yksiköiden yhteensä saamaa ensituloa: palkansaajakorvauksia, tuotanto- ja tuontiveroja miinus tukipalkkioita, omaisuustuloa (saatavaa miinus maksettavaa), bruttotoimintaylijäämää ja bruttosekatuloa. BKTL on yhtä suuri kuin BKT miinus kotimaisten institutionaalisten talousyksiköiden ulkomaisille institutionaalisille talousyksiköille maksamat ensitulot plus kotimaisten institutionaalisten talousyksiköiden ulkomaisilta talousyksiköiltä saamat ensitulot.
            
            
            
            
            
            
               II luku
            
            
               BKTL-tietojen ja lisätietojen toimittaminen
            
            
               2 artikla
            
            
               1. Jäsenvaltioiden on laadittava BKTL 1 artiklan mukaisesti kansantalouden säännöllisen tilinpidon yhteydessä.
            
            
               2. Jäsenvaltioiden on kansantalouden tilinpidon menettelyjen yhteydessä toimitettava komissiolle (Eurostatille) joka vuosi syyskuun loppuun mennessä 1 artiklassa tarkoitettujen määritelmien mukaiset aggregoitua BKTL:a ja sen osia koskevat luvut. BKT:n ja sen osien kokonaisarvot voidaan esittää 1 artiklan 2 kohdassa tarkoitetuilla kolmella tavalla. Toimitettujen lukujen tulee kattaa edeltävä vuosi sekä mahdolliset muutokset aikaisempien vuosien lukuihin.
            
            
               3. Kun jäsenvaltiot ilmoittavat 2 kohdassa tarkoitetut tiedot, niiden on toimitettava komissiolle (Eurostatille) selvitys BKTL-tietojen laadusta. Selvityksen on sisällettävä tiedot, joista käy ilmi, miten aggregaatti on muodostettu, sekä siinä on erityisesti kuvattava kaikki merkittävät muutokset käytettyihin lähteisiin ja menetelmiin ja selostettava aikaisempiin BKTL-estimaatteihin tehdyt tarkistukset. 
            
            
               3 artikla
            
            
               1. Jäsenvaltioiden on toimitettava komissiolle (Eurostatille) EKT 2010:n täyden noudattamisen varmistamiseksi luettelot BKTL:n ja sen osien laskennassa käytetyistä lähteistä ja menetelmistä EKT 2010:n mukaisesti.  
            
            
               2. Komissio vahvistaa täytäntöönpanosäädöksillä 1 kohdassa tarkoitetun luettelon yksityiskohtaisen rakenteen ja sisällön sekä sen ajantasaistamisen aikataulun. Nämä täytäntöönpanosäädökset hyväksytään 7 artiklan 2 kohdassa tarkoitettua tarkastelumenettelyä noudattaen. 
            
            
               3. Komissio laatii noudattamisen vertailuanalyysien helpottamiseksi luetteloita koskevan oppaan tiiviissä yhteistyössä 4 artiklassa tarkoitetun asiantuntijaryhmän kanssa.
            
            
            
               III luku
            
            
               BKTL:n laskentaa koskevat menettelyt ja tarkistukset
            
         
         
            
               4 artikla
            
            
               Komissio perustaa virallisen asiantuntijaryhmän, joka koostuu jäsenvaltioiden edustajista ja jonka puheenjohtajana toimii komission edustaja, neuvomaan komissiota ja esittämään näkemyksiä BKTL-laskelmien vertailtavuudesta, luotettavuudesta ja kattavuudesta, tarkastelemaan tämän asetuksen täytäntöönpanoon liittyviä kysymyksiä ja antamaan vuotuiset lausunnot jäsenvaltioiden omien varojen tarkoituksia varten toimittamien BKTL-tietojen asianmukaisuudesta. 
            
            
               5 artikla
            
            
               1. Komissio todentaa 3 artiklan 1 kohdassa tarkoitetun luettelon lähteet ja menetelmät. Todentamisessa käytetään todentamismallia, jonka komissio laatii tiiviissä yhteistyössä 4 artiklassa tarkoitetun asiantuntijaryhmän kanssa. Malli perustuu vertaisarvioinnin ja kustannustehokkuuden periaatteisiin.
            
            
               2. Komissio vahvistaa täytäntöönpanosäädöksillä toimenpiteet, joilla BKTL-tiedoista tehdään vertailukelpoisia, luotettavia ja kattavia. Nämä täytäntöönpanosäädökset hyväksytään 7 artiklan 2 kohdassa tarkoitettua tarkastelumenettelyä noudattaen.
            
            
               6 artikla
            
            
               1. Komissio (Eurostat) voi, silloin kun tämä katsotaan tarpeelliseksi, tehdä jäsenvaltioihin BKTL-tarkastuskäyntejä, sanotun kuitenkaan rajoittamatta asetuksen (EU, Euratom) N:o 608/2014 2 artiklassa säädettyjen tarkastusten tekemistä. 
            
            
               2. Komissio (Eurostat) voi jäsenvaltioissa tarkastuskäyntejä tehdessään pyytää apua kansallisia tilastoviranomaisia edustavilta kansantalouden tilinpidon asiantuntijoilta. 
            
            
               Kansantalouden tilinpidon asiantuntijat on rekisteröitävä luetteloon, joka kootaan kansantalouden tilinpidosta vastaavien kansallisten viranomaisten komissiolle (Eurostatille) lähettämien vapaaehtoisten ehdotusten pohjalta.
            
            
               Jäsenvaltioiden osallistuminen tällaisiin tarkastuskäynteihin on vapaaehtoista.
            
            
               7 artikla
            
            
               1. Komissiota avustaa asetuksella (EY) N:o 223/2009 perustettu Euroopan tilastojärjestelmää käsittelevä komitea. Tämä komitea on asetuksessa (EU) N:o 182/2011 tarkoitettu komitea.
            
            
               2. Kun viitataan tähän kohtaan, sovelletaan asetuksen (EU) N:o 182/2011 5 artiklaa.
            
            
            
               IV luku
            
            
               Loppusäännökset
            
            
               8 artikla
            
            
               Komissio antaa 31 päivään joulukuuta 2022 mennessä Euroopan parlamentille ja neuvostolle kertomuksen tämän asetuksen soveltamisesta.
            
            
               9 artikla
            
            
               Kumotaan direktiivi 89/130/ETY, Euratom, ja asetus (EY, Euratom) N:o 1287/2003. 
            
         
         
            
               Viittauksia kumottuihin säädöksiin pidetään viittauksina tähän asetukseen tämän asetuksen liitteessä olevien vastaavuustaulukoiden mukaisesti.
            
            
               10 artikla
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
               Tehty Brysselissä
            
            
               
                  Euroopan parlamentin puolesta
                        Neuvoston puolesta
               
               
                  Puhemies
                        Puheenjohtaja
               
            
            
               
            
         
         
            
                  
                     (1)
                  EUVL L 181, 19.7.2003, s. 1.
               
               
                  
                     (2)
                  EUVL L 168, 7.6.2014, s. 105.
               
               
                  
                     (3)
                  EUVL L 174, 26.6.2013, s. 1.
               
               
                  
                     (4)
                  EYVL L 310, 30.11.1996, s. 1.
               
               
                  
                     (5)
                  EUVL C 362, 12.12.2013, s. 2.
               
               
                  
                     (6)
                  KOM(2009) 404, 10.8.2009.
               
               
                  
                     (7)
                  EYVL L 253, 7.10.2000, s. 42.
               
               
                  
                     (8)
                  EUVL L 163, 23.6.2007, s. 17.
               
               
                  
                     (9)
                  Euroopan tilastojärjestelmää käsittelevän komitean 12. kokous, 12. helmikuuta 2012.
               
               
                  
                     (10)
                  Ks. http://ec.europa.eu/eurostat/web/quality/evaluation  
               
               
                  
                     (11)
                  
                  
                     http://ec.europa.eu/eurostat/documents/64157/4375784/08-National+Accounts-RR-2011.pdf/
                  
               
               
                  
                     (12)
                  Tyytyväisyysindeksi (SI) määritellään seuraavasti: myönteisten arvioiden (”hyvä” tai ”erittäin hyvä”) lukumäärän ja kielteisten arvioiden (”huono” tai ”erittäin huono”) lukumäärän erotus jaettuna myönteisten ja kielteisten arvioiden lukumäärällä. Sen arvo voi olla –1 ja 1 välillä. Arvo on 1, jos ei ole yhtään ”huonoa” tai ”erittäin huonoa” arviota, ja –1, jos ei ole yhtään ”hyvää” tai ”erittäin hyvää” arviota.
               
               
                  
                     (13)
                  SWD(2015) 111.
               
               
                  
                     (14)
                  Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista (EUVL L 87, 31.3.2009, s. 164). 
               
               
                  
                     (15)
                  Euroopan tilastoja käsittelevä komitea hyväksyi ne 28. syyskuuta 2011.
               
               
                  
                     (16)
                  Euroopan tilastojärjestelmää käsittelevän komitean 12. kokous, 12. helmikuuta 2012.
               
               
                  
                     (17)
                  Euroopan parlamentin ja neuvoston asetus (EY) N:o 223/2009, annettu 11 päivänä maaliskuuta 2009, Euroopan tilastoista sekä salassapidettävien tilastotietojen luovuttamisesta Euroopan yhteisöjen tilastotoimistolle annetun Euroopan parlamentin ja neuvoston asetuksen (EY, Euratom) N:o 1101/2008, yhteisön tilastoista annetun neuvoston asetuksen (EY) N:o 322/97 ja Euroopan yhteisöjen tilasto-ohjelmakomitean perustamisesta tehdyn neuvoston päätöksen 89/382/ETY, Euratom kumoamisesta (EUVL L 87, 31.3.2009, s. 164).
               
               
                  
                     (18)
                  Neuvoston päätös 2007/436/EY, Euratom, tehty 7 päivänä kesäkuuta 2007, Euroopan yhteisöjen omien varojen järjestelmästä (EUVL L 163, 23.6.2007, s. 17).
               
               
                  
                     (19)
                  Neuvoston päätös 2014/335/EU, Euratom, annettu 26 päivänä toukokuuta 2014, Euroopan unionin omien varojen järjestelmästä (EUVL L 168, 7.6.2014, s. 105).
               
               
                  
                     (20)
                  Euroopan parlamentin ja neuvoston asetus (EU) N:o 182/2011, annettu 16 päivänä helmikuuta 2011, yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä (EUVL L 55, 28.2.2011, s. 13).
               
               
                  
                     (21)
                  Neuvoston asetus (EU, Euratom) N:o 608/2014, annettu 26 päivänä toukokuuta 2014, Euroopan unionin omien varojen järjestelmää koskevista täytäntöönpanotoimenpiteistä (EUVL L 168, 7.6.2014, s. 29).
               
               
                  
                     (22)
                  Neuvoston asetus (EY, Euratom) N:o 1287/2003, annettu 15 päivänä heinäkuuta 2003, markkinahintaisen bruttokansantulon yhdenmukaistamisesta (BKTL-asetus) (EUVL L 181, 19.7.2003, s. 1.).
               
               
                  
                     (23)
                  Neuvoston direktiivi 89/130/ETY, Euratom, annettu 13 päivänä helmikuuta 1989, markkinahintaisen bruttokansantuotteen muodostamisen yhdenmukaistamisesta (EYVL L 49, 21.2.1989, s. 26).
               
            
      
    ---documentbreak--- 
      
         
               EUROOPAN KOMISSIO
            Bryssel 20.6.2017
            COM(2017) 329 final
            LIITE
            asiakirjaan
            EhdotusEUROOPAN PARLAMENTIN JA NEUVOSTON ASETUS
            markkinahintaisen bruttokansantulon yhdenmukaistamisesta (BKTL-asetus) sekä neuvoston direktiivin 89/130/ETY, Euratom, ja neuvoston asetuksen (EY, Euratom) N:o 1287/2003 kumoamisesta
            
               
         
         
            
               LIITE
            
            
               9 artiklan mukainen vastaavuustaulukko
            
            
                     
                        Neuvoston direktiivi 89/130/ETY, Euratom
                     
                  
                  
                     
                        Tämä asetus
                     
                  
               
                     
                        1 artikla
                     
                  
                  
                     
                        1 artiklan 1 kohdan 3 alakohta
                     
                  
               
                     
                        2 artikla
                     
                  
                  
                     
                        1 artiklan 2 kohta
                     
                  
               
                     
                        3 artikla
                     
                  
                  
                     
                        2 artiklan 1 kohdan 2 alakohta
                     
                  
               
                     
                        -
                     
                  
                  
                     
                        4 artikla
                     
                  
               
                     
                        4 artikla 
                     
                  
                  
                     
                        3 artikla
                     
                  
               
                     
                        5 artikla
                     
                  
                  
                     
                        2 artiklan 3 kohta
                     
                  
               
                     
                        -
                     
                  
                  
                     
                        5 artikla
                     
                  
               
                     
                        -
                     
                  
                  
                     
                        6 artikla
                     
                  
               
                     
                        6 artikla
                     
                  
                  
                     
                        7 artikla
                     
                  
               
                     
                        7 artikla
                     
                  
                  
                     
                        -
                     
                  
               
                     
                        8 artikla
                     
                  
                  
                     
                        -
                     
                  
               
                     
                        9 artikla
                     
                  
                  
                     
                        -
                     
                  
               
                     
                        10 artikla
                     
                  
                  
                     
                        8 artikla
                     
                  
               
                     
                        -
                     
                  
                  
                     
                        9 artikla
                     
                  
               
                     
                        11 artikla
                     
                  
                  
                     
                        10 artikla
                     
                  
               
            
                     
                        Asetus (EY, Euratom) N:o 1287/2003
                     
                  
                  
                     
                        Tämä asetus
                     
                  
               
                     
                        1 artikla
                     
                  
                  
                     
                        1 artikla 
                     
                  
               
                     
                        2 artikla
                     
                  
                  
                     
                        2 artikla
                     
                  
               
                     
                        3 artikla
                     
                  
                  
                     
                        3 artikla
                     
                  
               
                     
                        -
                     
                  
                  
                     
                        4 artikla
                     
                  
               
                     
                        4 artikla 
                     
                  
                  
                     
                        7 artikla
                     
                  
               
                     
                        5 artiklan 1 kohta
                     
                  
                  
                     
                        5 artikla
                     
                  
               
                     
                        5 artiklan 2 kohta
                     
                  
                  
                     
                        -
                     
                  
               
                     
                        5 artiklan 3 kohta
                     
                  
                  
                     
                        -
                     
                  
               
                     
                        6 artikla
                     
                  
                  
                     
                        6 artikla
                     
                  
               
                     
                        7 artikla
                     
                  
                  
                     
                        8 artikla
                     
                  
               
                     
                        -
                     
                  
                  
                     
                        9 artikla
                     
                  
               
                     
                        8 artikla
                     
                  
                  
                     
                        10 artikla